Maurice Trintignant

Maurice Trintignant (30. lokakuuta 1917 Sainte-Cécile-Les-Vignes, Ranska – 13. helmikuuta 2005 Nîmes, Ranska) oli ranskalainen kilpa-ajaja ja Formula 1 -kuljettaja.Trintigant on ensimmäinen ranskalainen F1-kilpailun voittaja.

Uran alku
Varakkaan viinitilallisen nuorin poika Trintignant kasvoi viisipoikaisessa perheessä (hänen isoveljistään Renéstä ja Louisista tuli myös kilpa-ajajia, joille tämä toimi mekaanikkona). Kilpa-ajajan uransa hän aloitti jo vuonna 1938 Bugatilla Paun kilpailussa, viisi vuotta sen jälkeen kun hänen veljensä Louis oli saanut surmansa harjoituskierroksellaan niin ikään Bugattin ratissa väistäessään radalla liikkunutta poliisia. Debyyttikaudellaan Trintignant voitti Chimayn osakilpailun ja uusi voittonsa vuonna 1939. Toinen maailmansota kuitenkin keskeytti hänen kilp-ajonsa ja joutui kätkemään Bugattinsa sodan ajaksi, mutta rauhan koittaessa hän osallistui sillä vuoden 1945 Coupe de la Libération eli Prisoners' Cup -kilpailuun, mutta keskeytti polttoaineensyötön hajotessa sodan aikana autossa asuneiden rottien tuhotöiden vuoksi (kilpailun voittanut Jean-Pierre Wimille antoi tälle pitkään kestäneen lempinimen "Rotanpapana", ).

Trintignant siirtyi vuonna 1947 Grand Prix-ajoihin Delage-autolla, mutta vaihtoi jo 1948 Gordinin kalustoon. Formula 2-luokassa hän voitti Grand Prix du Roussillon -osakilpailun Perpignanissa vuonna samana vuonna. Vuoden 1948 Sveitsin osakilpailussa hänen onnensa kuitenkin kääntyi, kun joutui kolariin, missä sinkoutui keskelle ajorataa (muut kuljettajat kuitenkin väistivät häntä ajaessaan ohitse kolaripaikalta). Trintignant kärsi kallonmurtumista ja joutui viikoksi koomaan, mutta toipui vaurioista. Vuonna 1949 hän voitti paluukaudellaan Angoulêmen kilpailun.

Formula 1
F1-sarjassa Maurice Trintignant oli mukana sen alkuvuodesta  lähtien aina vuoteen . Ensimmäiset neljä kautta Gordinin ja sen Simca-yhteistyön aikaisen Simca-Gordinin kilpailut menivät suurelta osin keskeytysten merkeissä ollen parhaimmillaan kolmesti viidennellä sijalla. Hän voitti kuitenkin kyseisenä aikana muutamia F1-sarjan ulkopuolisia kilpailuja. Kaudella 1954 hän siirtyi Ferrarin talliin, jossa sijoittui ensimmäisessä kilpailussaan neljänneksi. Hän ajoi toiseksi Belgian GP:ssä ja kolmanneksi Saksan GP:ssä ollen kauden lopputuloksissa neljäs. Trintignant ajoi kaikkiaan 84 GP:tä saavuttaen kaksi voittoa (katuratoihin erikoistuneena kuljettajana molemmat legendaarisesta Monacon GP:stä kaudella  Ferrarilla ja  Cooperilla), kahdeksan muuta palkintosijaa ja keräten MM-pisteitä 72,33. Erikoisin palkintosija oli vuoden 1955 Argentiinan GP, jossa hän sijoittui jaetuilla autoilla sekä toiseksi että kolmanneksi läkähdyttävän helteen koetellessa kuljettajia. Sarjan ulkopuolisissa kilpailuissa Trintignant voitti viimeisen kerran vuoden 1962 Paun osakilpailussa käytyään tiukan kamppailun Jim Clarkia vastaan. Viimeisellä kaudellaan 1964 hän ajoi kerran pisteille BRM:n autollaan ollen 47-vuotiaana veteraanina viides Saksan GP:ssä.

Urheiluautot
Trintignant kilpaili F1-uransa ohella myös urheiluautoluokissa voittaen Le Mansin 24 tunnin ajon argentiinalaisen José Froilán Gonzálezin kanssa 1954, ja Tourist Trophyn voitollaan hän varmisti Ferrarille urheiluautojen MM-sarjan mestaruuden. Le Mansin 24 tunnin ajot 1965 oli hänen viimeinen esiintymisensä kilparadoilla.

Loppuvaiheet
Kilpa-ajamisen jälkeen Trintignant ylläpiti isältään perinnöksi saatua viinitilaa Châteauneuf du Papea lisäten viinivalikoimaansa, mm. "Le Petoulet"-viinin. Hänet palkittiin saavutuksistaan Légion d'Honneur -mitalilla vuonna 1960 ja toimi myös Vergèzen kaupungin pormestarina. Hän kuoli Nimesissä vuonna 2005.

F1-kaudet, autot ja pisteet
 1950 (Simca Gordini): 0 MM-pistettä, sijoitus MM-sarjassa -
 1951 (Simca Gordini): 0 pistettä, sijoitus -
 1952 (Gordini, Ferrari): 2 pistettä, sijoitus 16:s
 1953 (Gordini): 4 pistettä, sijoitus 12:s
 1954 (Ferrari): 17 pistettä, sijoitus 4:s
 1955 (Ferrari): 11,33 pistettä, sijoitus 4:s
 1956 (Bugatti, Vanwall): 0 pistettä, sijoitus -
 1957 (Ferrari): 5 pistettä, sijoitus 13:s
 1958 (BRM, Maserati, Cooper): 12 pistettä, sijoitus 7:s
 1959 (Cooper): 19 pistettä, sijoitus 5:s
 1960 (Aston Martin, Cooper): 0 pistettä, sijoitus -
 1961 (Cooper): 0 pistettä, sijoitus -
 1962 (Lotus): 0 pistettä, sijoitus -
 1963 (BRM, Lotus, Lola): 0 pistettä, sijoitus -
 1964 (BRM): 2 pistettä, sijoitus 16:s

Formula 1-tulokset
 Vuosi Talli Valmistaja Moottori 1 2 3 4 5 6 7 8 9 10 11 Sijoitus Pisteet  Equipe Gordini Simca-Gordini T15 Gordini 15C 1.5 L4s GBR MONKesk. 500 SUI BEL FRA ITAKesk. - 0  Equipe Gordini Simca-Gordini T15 Gordini 15C 1.5 L4s SUIDNA 500 BEL FRAKesk. GBR GERKesk. ITAKesk. ESPKesk. - 0  Ecurie Rosier Ferrari 166 F2 Ferrari 125 1.5 V12 SUIDNS 500 BEL 16. 2 Equipe Gordini Simca-Gordini T15 Gordini 1500 1.5 L4  FRA5 Gordini T16 Gordini 20 2.0 L6 GBRKesk. GERKesk. NED6 ITAKesk.   Equipe Gordini Gordini T16 Gordini 20 2.0 L6 ARG7* 500 NED6 BEL5 FRAKesk. GBRKesk. GERKesk. SUIKesk. ITA5 12. 4  Ecurie Rosier Ferrari 625 Ferrari 625 2.5 L4 ARG4 500 4. 17 Scuderia Ferrari BEL2 FRAKesk. GBR5 GER3 SUIKesk. ITA5 ESPKesk.  Scuderia Ferrari Ferrari 625 Ferrari 555 2.5 L4 ARG2*/3* MON1 500 GBRKesk. 4. 11,33 Ferrari 555 BEL6 NEDKesk. ITA8  Vandervell Products Ltd Vanwall VW 2 Vanwall 254 2.5 L4 ARG MONKesk. 500 BELKesk. GBRKesk. GER ITAKesk. - 0 Automobiles Bugatti Bugatti T251 Bugatti 2.5 L8   FRAKesk.   Scuderia Ferrari Ferrari 801 Ferrari DS50 2.5 V8 ARG MON5 500 FRAKesk. GBR4* GER PES ITA 13. 5  R.R.C. Walker Racing Team Cooper T45 Climax FPF 2.0 L4 ARG MON1 NED9 500 GER3 ITAKesk. MORKesk. 7. 12 Scuderia Centro Sud Maserati 250F Maserati 250F1 2.5 L6 BEL7 Owen Racing Organisation BRM P25 BRM P25 2.5 L4 FRAKesk. R.R.C. Walker Racing Team Cooper T43 Climax FPF 2.0 L4  GBR8 POR8  R.R.C. Walker Racing Team Cooper T51 Climax FPF 2.5 L4 MON3 500 NED8 FRA11 GBR5 GER4 POR4 ITA9 USA2 5. 19  R.R.C. Walker Racing Team  Cooper T51 Climax FPF 2.5 L4 ARG3* - 0 Scuderia Centro Sud Maserati 250S 2.5 L4 MONKesk. 500 NEDKesk. BEL FRAKesk. USA15 David Brown Corporation Aston Martin DBR5 Aston Martin RB6 2.5 L6 GBR11 POR ITA  Scuderia Serenissima Cooper T51 Maserati Tipo 6 1.5 L4 MON7 NED BELKesk. FRA13 GBR GERKesk. ITA9 USA - 0  R.R.C. Walker Racing Team Lotus 24 Climax FWMV 1.5 V8 NEDWD MONKesk. BEL8 FRA7 GBR GERKesk. ITAKesk. USAKesk. RSA - 0  Reg Parnell Racing Lola Mk4A Climax FWMV 1.5 V8 MONKesk. BEL NED      - 0 Lotus 24 FRA8 GBR GER    Scuderia Centro Sud BRM P57 BRM P56 1.5 V8    ITA9 USA MEX RSA  Maurice Trintignant BRM P57 BRM P56 1.5 V8 MONKesk. NED BEL FRA11 GBRDNQ GER5 AUTDNA ITAKesk. USA MEX 16. 2
* = Jaettu auto.

Huomioita

Lähteet

Aiheesta muualla
 GrandPrix.com / Trintignant 

Luokka:Ranskalaiset Formula 1 -kuljettajat
Luokka:Le Mansin 24 tunnin ajon voittajat
Luokka:Vuonna 1917 syntyneet
Luokka:Vuonna 2005 kuolleet